钦定古今图书集成/历象汇编/庶征典/第072卷 > 《遵生八笺》 > 元
## 钦定古今图书集成/历象汇编/庶征典/第072卷 > 《遵生八笺》 > 元

### 太宗五年冬大风霾

按《元史太宗本纪》：“五年冬，帝至阿鲁兀忽可吾行宫，
大风霾七昼夜。”

### 成宗大德十年雨沙黑霾

按《元史成宗本纪》，“大德十年二月，大同路暴风大雪，
坏民庐舍。明日，雨沙阴霾，马牛多毙，人亦有死者。”
按《五行志》：“十年二月，大同平地县雨沙黑霾，毙牛马
二千。”

### 泰定帝致和元年三月壬申雨霾

按《元史泰定帝本纪》云云。

### 文宗天历二年三月丁亥雨土霾八月丙午自庚子至是日昼雾夜晴

按：《元史文宗本纪》云云。

### 至顺元年昼雺雾伤麦

按《元史文宗本纪》，“元年二月甲午，自庚寅至是日，京
师大霜，昼雺。五月壬戌，归德府之谯县雾伤麦。”
“至顺二年三月丙戌，雨土霾。”

按：《元史文宗本纪》云云。

### 顺帝元统二年黑雾

按《元史顺帝本纪》。不载　按《五行志》。“二年正月庚寅
朔。河南省众官晨集。忽闻燔柴烟气。既而黑雾四塞。
咫尺不辨。腥秽逼人。逾时方息。”

### 至正三年三月至四月忻州风霾昼晦

按《元史顺帝本纪》。不载。　按《五行志》云云。

至正五年，雨红雾。

按《元史顺帝本纪》。不载　按《五行志》。五年四月。镇江
丹阳县雨红雾。草木叶及行人裳衣。皆濡成红色。
至正十七年。昼雾。

按《元史顺帝本纪》，不载　按《明昭代典则》，“至正十七
年秋七月，蒙古大都昼雾昏暝，不辨人物，自旦至午
方消，如是者旬有五日。”

至正二十六年，奉元路大雾。

按《元史顺帝本纪》。不载。　按《五行志。二十六年》四月
乙丑。“奉元路黄雾四塞。”

至正二十八年，黑雾。

按《元史顺帝本纪》。不载　按五行志。二十八年七月
乙亥。京师黑雾昏暝。不辨人物。自旦近午始消。如是
者旬有五日。